食過八方**既煎餃，再同呢到既煎餃相比，真係高下立見。比較之下，靜係煎法已經贏幾條街喇。八方**只係輕微煎一煎，叫做有少少脆口，咁就交貨。呢到既煎法係，將一面煎到金黃，另一面微脆，形成左兩種口感。拿捏得岩岩好呀，煎多一分太熱氣，少一分就唔夠脆口。煎餃脆口之餘亦都好juicy，完全鎖晒啲肉汁係入面。另外個餡都好足料，所以成個餃子咬落去係好豐富咖。溫馨提示：要小心啲食，因為第一啖咬落去，係會爆汁咖!!!呢到既豆漿都幾抵飲，只係$5，唔稀身，飲到豆味，比起便利店盒裝既好飲。